**ქიმიის საგნობრივი ოლიმპიადის დავალებებისა და პასუხების შედგენისას გასათვალისწინებელი კრიტერიუმები**

1. ქიმიაში საგნობრივი ოლიმპიადა ტარდება IX კლასის მოსწავლეებისათვის;
2. როგორც პირველი, ასევე მეორე ტურის ტესტები მომზადებული უნდა იყოს საქართველოს განათლებისა და მეცნიერების მინისტრის 2016 წლის 18 მაისის №40/ნ ბრძანებით დამტკიცებული „ეროვნული სასწავლო გეგმის“ შესაბამისად, ქიმიის მე-8 კლასის სასკოლო პროგრამის სტანდარტის გათვალისწინებით;
3. კრებული უნდა მოიცავდეს მარტივ, საშუალო და რთულ დავალებებს;
4. პირველი და მეორე ტურის დავალებები ერთმანეთისაგან უნდა განსხვავდებოდეს სირთულით;
5. ტესტები უნდა შეიქმნას ქართულ და რუსულ ენებზე;
6. ქართულ და რუსულ ენაზე მომზადებული ტესტები უნდა იყოს ერთი და იგივე შინაარსის;
7. ტესტის პირობა და შეკითხვა უნდა იყოს გრამატიკულად გამართული და მოსწავლისათვის გასაგები;
8. როგორც პირველ, ისე მეორე ტურზე გამოსაყენებელი დავალებები უნდა შედგებოდეს:

ა. მარტივი 1 ქულიანი 15 ტესტური დავალებისაგან (15 ქულა);

ბ. საშუალო სირთულის 2 ქულიანი 3 დავალებისაგან (6 ქულა);

გ. რთული 3 ქულიანი 3 დავალებისაგან (9 ქულა).

1. პასუხების მაქსიმალური ქულა უნდა შეადგენდეს 30 ქულას.

**სწორი პასუხების შედგენისას:**

1. ყოველი დავალების პასუხი უნდა იყოს მკაფიო და არაორაზროვანი;
2. კომისიამ წინასწარ უნდა განსაზღვროს 2 ქულიანი დავალების შეფასებისას რა შემთხვევაში უნდა დაიწეროს 1 და 2 ქულა. 3 ქულიანი ტესტის შეფასებისას რა შემთხვევაში უნდა დაიწეროს 1, 2 და 3 ქულა.